OpenLLM-France/wikimedia huggingface dataset:
# Placidochromis stonemani

Placidochromis stonemani és una espècie de peix de la família dels cíclids i de l'ordre dels perciformes. El Placidochromis gènere com està definit actualment sembla un conjunt artificial de peixos molt diferents que passen a compartir un patró de color primitiu de barres verticals.

## Morfologia

Els mascles poden assolir els 5,5 cm de longitud total.

## Distribució geogràfica

Es troba al llac Malawi (Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)
* ↑ Maréchal, C., 1991. Placidochromis. p. 378-380. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Stenocephalemys albocaudata

Stenocephalemys albocaudata és una espècie de mamífer rosegador de la família dels múrids. És endèmic del sud-est d'Etiòpia, on viu a altituds d'entre 3.000 i 4.377 msnm. El seu hàbitat natural són els erms d'altiplà. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, albocaudata, significa 'cuablanc' en llatí.

## Referències

* ↑ Lavréntxenko, L.; Schlitter, D. Stenocephalemys albocaudata. UICN 2016. Llista Vermella d'espècies amenaçades de la UICN, edició 2016, consultada el 27 novembre 2017.
# Hellim

Hellim (turc) o Helloumi (grec: χαλλούμι) és un formatge blanc propi de l'illa de Xipre fet amb llet de cabra. És un formatge molt salat i generalment es consumeix fregit o a la graella, com un entrant o sobre l'amanida. Actualment també es produeix hellim a Turquia.

## Referències

* ↑ «KKTC'de Hellim krizi» (en turc). Milliyet, 24-10-2014. [Consulta: 4 gener 2016].
# Peter Watkins

Peter Watkins (Norbiton, Surrey, 1935) és un director de cinema anglès. Inicià la seva carrera en la publicitat, des d'on va fer el salt al teatre i posteriorment al cinema. Treballà la ficció i el documental amb una destacada temàtica militarista, amb un to pacifista. És pioner del gènere del fals documental.

## Obres

* The War Game (1966)
* Privilege (1967)
* Punishment Park (1971)
* Edward Munch (1976).
* La Commune (Paris, 1871) (2000)

## Referències

* ↑ «Peter Watkins». Gran Enciclopèdia Catalana. Barcelona: Grup Enciclopèdia Catalana.
# Portabandera

Un portabandera, portaestendard, banderer o senyaler és una persona (civil o militar) que porta un emblema anomenat ensenya o estendard, és a dir, ja siga un tipus de bandera o una imatge rígida però mòbil, que s'utilitza com un símbol formal (i de vegades és honorat) i visual d'un Estat, d'un príncep, d'una unitat militar, d'una corporació, etc
Açò pot ser un deure ocasional, sovint vist com un honor (sobretot en una desfilada), o un càrrec permanent (també en el camp de batalla), el segon tipus ha arribat a provocar en alguns casos aquesta tasca es reflecteix en títols de rang oficial com Alferes i Corneta.
Molts dels termes que existeixen, sovint especifiquen el tipus d'estendard portat (en diversos casos esmentat en parèntesis després del portador).

## Vegeu també

* Portabandera del Rei d'Aragó
# Platymantis vitiensis

Platymantis vitiensis és una espècie de granota que viu a Fiji.
Està amenaçada d'extinció per la pèrdua del seu hàbitat natural.

## Referències

* Zug, G., Watling, D. & Morrison, C. 2004. Platymantis vitiensis. Llista Vermella d'Espècies Amenaçades de la UICN 2006. Consulta: 18 d'abril del 2008.
# Sumiswald

Sumiswald és un municipi del cantó de Berna (Suïssa), situat a l'antic districte de Trachselwald i des de 2010 al Districte administratiu d'Emmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Platynoorda

Platynoorda és un gènere monotípic d'arnes de la família Crambidae. Conté només una espècie, Platynoorda atrivittalis, que es troba a Indonèsia, on s'ha registrat a Sabah.

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Siniša Glavašević

Siniša Glavašević (Vukovar, 4 de novembre de 1960 - Croàcia, 20 de novembre de 1991) va ser un reporter croat assassinat per paramilitars serbis després de la batalla de Vukovar.
Nadiu de Vukovar, Glavašević va acabar allà a l'escola primària i va entrar a la Universitat de Sarajevo, on es va graduar de Literatura Comparada. Durant la Guerra de Croàcia, va ser editor en cap de Ràdio Vukovar.
Durant la batalla de Vukovar, Glavašević va informar regularment des de la ciutat assetjada. Se'l recorda particularment per una sèrie d'històries que va llegir als oïdors i que parlaven de valors humans bàsics. El 16 d'octubre de 1991, Glavašević va dir en la Ràdio Croata:
   «Vukovar es rendix a Croàcia, Europa i el món, o bé les autoritats croates ho intentaran tot per a aconseguir un alto el foc permanent o enviaran l'assistència necessària i eficient, de tipus militar, o evacuaran tota la població civil d'esta àrea. Existix una altra opció, que és la completa i final destrucció de la ciutat i una massacre de la seua població, així com dos-cents cinquanta ferits greus. No obstant, eixa opció no està en la ment de ningú ací. Els herois d'esta ciutat són necessaris durant algun temps més, com a testimonis vius d'esta guerra. Gràcies, Zagreb. No talles esta part...»
El 18 de novembre de 1991, Glavašević va enviar el seu últim informe, que acabava així:
   «La imatge de Vukovar a les 22 hores del 87é dia [del setge] quedarà per a sempre en la memòria dels testimonis d'este temps. Hi ha infinites visions horripilants, i pots olorar el foc. Caminem sobre cossos, material de construcció, vidres, detrits i l'espantós silenci... Esperem que les tempestes de Vukovar hagen acabat».
Glavašević desaparegué poc després del seu últim informe. Havia sigut capturat i executat per forces paramilitars sèrbies, juntament amb altres centenars de persones entre el 18 i el 20 de novembre. El 1997, el seu cos va ser exhumat d'una fossa comuna en una granja pròxima a Ovčllaura. Tenia 31 anys. Tant Glavašević com el seu company periodista Branimir Polovina, nadiu d'Ovčllaura, van ser casos destacats en l'informe d'Amnistia Internacional de 1993-94 Campanya Contra Desaparicions i Assassinats Polítics. El funeral de Polovina tingué lloc a Zagreb l'11 de març de 1997. El 1992, Matica hrvatska va imprimir Històries de Vukovar (en croata: Priči iz Vukovara), una col·lecció d'històries de Glavašević. La traducció anglesa de la col·lecció es va publicar en 2011.

## Referències

* ↑ (en croata) Vukovarske novine: Sjećanja ratnih novinarki legendarnoga Hrvatskog radija Vukovar Arxivat 2015-05-28 a Wayback Machine.
* 1 2 Croatia: Amnesty International Calls for Justice for Siniša Glavašević and Other Victims of Unlawful Execution in Vukovar ; consultat el 23 de desembre de 2011.
* ↑ «Glavašević nakon dvadeset godina preveden na engleski». Večernji list, 16-10-2011. [Consulta: 16 octubre 2011].
# Ewald Schneidewind

Ewald Schneidewind (Gdańsk, 18 d'octubre de 1939) és un antic pilot d'enduro alemany, dues vegades Campió d'Europa en 75 cc amb Simson (1974 i 1975) i sis vegades Campió de la RDA. Com a membre de l'equip de la RDA guanyà el Vas als ISDT l'any 1964 a Erfurt (Turíngia).
Schneidewind va aconseguir diversos èxits als ISDT. A banda de guanyar-hi el vas a la primera (el 1964, l'any en què hi debutà), el 1977 va formar part de l'equip de la RDA que va acabar segon al Vas a Považská Bystrica, Txecoslovàquia. El 1978, a més, va aconseguir una medalla d'or als ISDT. A la primera Copa d'Europa d'enduro, el 1967, va ser subcampió. La primera temporada del Campionat d'Europa, el 1968, fou tercer amb la Simson als 50 cc. De 1970 a 1973 fou subcampió quatre vegades seguides, fins que el 1974 inicià el seu bienni de domini de la categoria dels 75 cc. Després, va aconseguir dos podis més al Campionat.
Pel que fa al Campionat de la RDA, va aconseguir-hi sis títols en les classes de 50 i 75 cc entre el 1968 i el 1976.

## Bibliografia

* Ottinger, Steffen. «Die Geschichte einer Motorradgeländefahrt». A: Rund um Zschopau (en alemany). Marienberg: Druck- und Verlagsgesellschaft Marienberg, 2004, p. 42–88. ISBN 3-931770-49-4.
* Ottinger, Steffen. «Die Geschichte einer Motorradgeländefahrt». A: Rund um Zschopau (en alemany). Chemnitz: HB-Werbung und Verlag GmbH & Co. KG, 2011, p. 20–21. ISBN 978-3-00-036705-2.
* Ottinger, Steffen. «Die Geschichte seit 1913». A: Internationale Sechstagefahrt 2012 (en alemany). Chemnitz: HB-Werbung und Verlag GmbH & Co. KG, 2012, p. 46 i s. ISBN 978-3000395666.
# Portada/article juny 9
## Austràlia (pel·lícula)

Austràlia és una pel·lícula èpica d'amor i aventures dirigida el 2008 per Baz Luhrmann. Aquest va ser el primer llargmetratge del director australià després d'haver produït el que s'anomena la Trilogia de Teló Vermell, formada pels seus tres primers treballs cinematogràfics: Strictly Ballroom, Romeo + Juliet i Moulin Rouge!. Austràlia narra la història d'una aristòcrata anglesa i un tosc i dur ramader que intenten salvar la finca que ella acaba d'heretar. En el procés, descobriran l'afecte que senten l'un per l'altre mentre el país es veu immers en la Segona Guerra Mundial i és bombardejat pels avions japonesos.
Tenint en compte que la cinta se situa a la ciutat de Darwin d'Austràlia, pels papers principals es va decidir escollir una parella d'actors d'aquesta nacionalitat. Nicole Kidman és l'actriu que dona vida a l'altiva i rica hereva britànica i Hugh Jackman representa al ferm drover que l'acompanya.
# Sven-Erik Jönsson

Sven-Erik Jönsson (Höganäs, 18 de juny de 1960), conegut com a Jösse, és un expilot d'enduro suec, quatre vegades Campió d'Europa, dues vegades Campió del Món i múltiple Campió de Suècia. A banda, guanyà quatre vegades el Trofeu als ISDE formant part de l'equip suec.
Entre altres èxits destacats, Jönsson guanyà la Päijänteen ympäriajo quatre vegades i la Novemberkåsan sis, malgrat els problemes de mareig nocturns.

## Notes

* ↑ El seu nom s'escriu habitualment en suec Svenerik Jönsson.

## Referències

* ↑ «Novemberkåsan genom åren Tillbaka Till» (en suec). tibromk-enduro.nu. [Consulta: 2 setembre 2010].

## Enllaços externs

* Article a tibromk-enduro.nu (suec)
# Ewald Christian von Kleist

Ewald Christian von Kleist (7 de març de 1715, Zeblin, Koszalin, Pomerània -24 d'agost de 1759, Frankfurt de l'Òder) va ser un poeta i oficial prussià. Kleist va néixer a Zeblin, a prop de Koszalin (aleshores Köslin), Pomerània, en el si de la família von Kleist, de gran tradició en la cavalleria. Després d'assistir al Gymnasium de Danzig, va entrar el 1731 a la Universitat de Königsberg, on va estudiar dret i matemàtiques. En completar els seus estudis va entrar en l'exèrcit danès, on va ser nomenat oficial el 1736. El rei de Prússia Frederic el Gran va reclamar els seus serveis el 1740, i va ser nomenat lloctinent d'un regiment establert a Potsdam, on va conèixer a J. W. L. Gleim, que el va fer interessar per la poesia. Després va participar en la Batalla de Mollwitz (10 d'abril de 1741) i el lloc de Nysa (1741), va ser nomenat capità el 1749 i maor el 1756. Aquarterat a Leipzig durant la Guerra dels Set Anys, va trobar alleujament al tedi de les seves ocupacions militars a la societat de Gotthold Ephraim Lessing. Poc després, a la batalla de Kunersdorf, el 12 d'agost de 1759, va ser mortalment ferit en l'avantguarda i va morir a Frankfurt de l'Òder el 24 d'agost de 1759.

## Bibliografia

* Paul Schreckenbach, Der getreue Kleist. Ein Roman aus der Zeit des großen Königs, Leipzig, Staackmann, 1909.
* Hans Guggenbühl, Ewald von Kleist. Weltschmerz als Schicksal, Brugg, 1948
* Theodor van Haag, Ewald Christian von Kleist als Idyllendichter, Rheydt, Leuchtenrath, 1889.
* Ingrid Patitz, Ewald von Kleists letzte Tage und sein Grabdenkmal in Frankfurt an der Oder, Frankfurt (Oder), Kleist-Gedenk- und Forschungsstätte 1994.
# Suixil Koirala

Suixil Koirala (en nepalès: सुशील कोइराला, en anglès: Sushil Koirala) (Biratnagar, Districte de Morang, Nepal, 12 d'agost de 1939 - Katmandú, Nepal, 9 de febrer de 2016) fou un polític nepalès, militant del Congrés Nepalès, del qual fou secretari general, vicepresident i, des del 2010 al 2016, president. Després de la victòria a les eleccions parlamentàries de 2013, fou el Primer Ministre del Nepal des de l'11 de febrer de 2014 fins al 12 d'octubre de 2015.

## Biografia

Durant la seva candidatura pel Congrés Nepalès a les eleccions parlamentàries del Nepal de 2013, celebrades el 19 de novembre, el partit va obtenir el major nombre de vots de la història, amb un total de 196 escons, aconseguint la victòria electoral derrotant el Partit Comunista del Nepal (Unificat Marxista-Leninista) i el Partit Comunista Unificat del Nepal (Maoista). Després de l'aprovació del seu nomenament per part dels partits de l'oposició al Parlament Nacional, esdevingué el nou Primer Ministre del Nepal l'11 de febrer de 2014, succeint en el càrrec a Khil Raj Regmi i entrant al govern juntament amb el president Ram Baran Yadav i el vicepresident Parmananda Jha.

## Referències

* ↑ EFE «Muere ex primer ministro nepalí Sushil Koirala, artífice de la Constitución» (en castellà). eldiario.es. EFE, 09-02-2016 [Consulta: 11 febrer 2016].
* ↑ http://www.granma.cubaweb.cu/2014/02/10/interna/artic10.html%5BEnllaç+no+actiu%5D
* ↑ http://noticias.lainformacion.com/politica/partidos/el-pcun-ofrece-al-primer-ministro-koirala-su-apoyo-si-fuera-necesario_6SgmxsBksaLyBi7K8GVds4/
* ↑ http://www.europapress.es/internacional/noticia-congreso-nepali-apoyara-candidato-pcn-uml-presidencia-asamblea-constituyente-20140217174428.html
* ↑ http://www.prensa-latina.cu/index.php?option=com_content&task=view&id=2349021
* ↑ http://spanish.peopledaily.com.cn/31618/8532410.html Arxivat 2014-03-09 a Wayback Machine.
# Plymouth Moor View (circumscripció electoral del Regne Unit)

Plymouth Moor View és una circumscripció electoral representada a la Cambra dels Comuns del Parlament del Regne Unit. Elegeix un diputat mitjançant un sistema d'escrutini uninominal majoritari (first-past-the-post, en anglès).
Les circumscripcions de Plymouth foren reorganitzades a conseqüència de la revisió de la representació parlamentària de Devon duta a terme per la Comissió de Fronteres d'Anglaterra. Es crearen dues noves circumscripcions: Plymouth Moor View i Plymouth Sutton i Devonport. Plymouth Moor View és en gran part la circumscripció successora de l'antiga circumscripció de Plymouth Devonport.

## Composició

Plymouth Moor View cobreix la part septentrional de Plymouth. Les divisions electorals que componen la circumscripció són Budshead, Eggbuckland, Ham, Honicknowle, Moor View, St Budeaux i Southway.
Les altres divisions electorals de Plymouth es troben a les circumscripcions de Plymouth, Sutton i Devonport i Sud-oest de Devon.

## Diputats

| Eleccions | Eleccions | Diputat/da | Partit |
| | 2010 | Alison Seabeck | Laborista |

## Eleccions
### Dècada de 2010

Eleccions de 2010: Plymouth Moor View :
| Partit | Partit | Candidat/a | Vots | % | ±% |
| | Laborista | Alison Seabeck | 15.433 | 37,2 | −7,2 |
| | Conservador | Matthew Groves | 13.845 | 33,3 | +8,3 |
| | Liberal Demòcrata | Stuart Bonar | 7.016 | 16,9 | −2,1 |
| | UKIP | Bill Wakeham | 3.188 | 7,7 | +0,0 |
| | BNP | Roy Crook | 1.438 | 3,5 | +3,5 |
| | Verd | Wendy Miller | 398 | 1,0 | +1,0 |
| | Laborista Socialista | David Marchesi | 208 | 0,5 | −0,6 |
| Majoria | Majoria | Majoria | 1,588 | 3.8 | |
| Participació | Participació | Participació | 41.526 | 61,7 | +3,5 |
| | Circumscripció defensada pel Partit Laborista | Circumscripció defensada pel Partit Laborista | Canvi | −7,8 | |

## Referències

* 1 2 «Final recommendations for Parliamentary constituencies in the counties of Devon, Plymouth and Torbay». Comissió de Fronteres d'Anglaterra, 24-11-2004. Arxivat de l'original el 2010-06-12. [Consulta: 25 abril 2010].
* ↑ Leigh Rayment's Historical List of MPs – Constituencies beginning with "M" (part 3) (anglès)
* ↑ BBC Election Results BBC Election Results 2010 - Plymouth Moor View (anglès)

## Vegeu també

* Llista de circumscripcions parlamentàries de Devon
# Ewald Georg von Kleist

Ewald Georg von Kleist o Ewald Jürgen von Kleist (10 de juny del 1700 – 11 de desembre del 1748) fou un clergue luterà, jurista i físic alemany. Va ser membre de l'Acadèmia Prussiana de les Ciències (Königlich-Preußische Akademie der Wissenschaften) de Berlín.
Membre de la família noble dels von Kleist, Ewald va néixer a l'actual Wicewo (llavors la Vietzow) a la llavors Pomerània Central (Hinterpommern) de Prússia. Va estudiar jurisprudència (Ciència del dret) a les universitats de Leipzig i Leiden. El seu interès sobre l'electricitat no arribaria fins més tard. Entre 1722 i 1745 va ser degà de la catedral de Kamień Pomorski, la Kammin del Regne de Prússia. Després va ser president de la reial cort de justícia de Köslin, l'actual ciutat polonesa de Koszalin.
El 1745 va inventar l'ampolla de Kleist, un giny capaç d'emmagatzemar electricitat estàtica en grans quantitats, un condensador primitiu. Aquest invent és conegut avui dia ampolla de Leiden perquè l'holandès Pieter van Musschenbroek de Leiden també va fer el mateix descobriment de manera independent un any més tard.

## Referències

* ↑ Edwin J. Houston. Electricity in Every-day Life. P. F. Collier & Son, 1905.
# Owensboro

Owensboro és una població dels Estats Units a l'estat de Kentucky. Segons el cens del 2009 tenia 55.745 habitants.

## Demografia

Segons el cens del 2000, Owensboro tenia 54.067 habitants, 22.659 habitatges, i 14.093 famílies. La densitat de població era de 1.198,4 habitants/km².
Dels 22.659 habitatges en un 28,8% hi vivien nens de menys de 18 anys, en un 44,7% hi vivien parelles casades, en un 13,9% dones solteres, i en un 37,8% no eren unitats familiars. En el 33,3% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,1% tenia menys de 18 anys, un 9,8% entre 18 i 24, un 27,4% entre 25 i 44, un 22,4% de 45 a 60 i un 16,3% 65 anys o més.
L'edat mediana era de 37 anys. Per cada 100 dones de 18 o més anys hi havia 82,6 homes.
La renda mediana per habitatge era de 31.867$ i la renda mediana per família de 41.333$. Els homes tenien una renda mediana de 33.429$ mentre que les dones 21.457$. La renda per capita de la població era de 17.968$. Entorn del 12,2% de les famílies i el 15,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Owensboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Owensboro». American Fact Finder. Oficina del Cens dels Estats Units, 12-01-2010.
# Ústie

«Ústie» té aquests significats:
* Ústie (Vólogda), localitat de l'óblast de Vólogda, a Rússia
* Ústie (Nóvgorod), localitat de l'óblast de Nóvgorod, a Rússia
* Ústie (Tambov), localitat de l'óblast de Tambov, a Rússia
* Ústie (Vladímir), localitat de l'óblast de Vladímir, a Rússia
# Hellman (cràter)

Hellman és un cràter d'impacte en el planeta Venus de 34,7 km de diàmetre. Porta el nom de Lillian Hellman (1905-1984), dramaturga estatunidenca, i el seu nom va ser aprovat per la Unió Astronòmica Internacional el 1991.

## Referències

* ↑ «Hellman». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Suizhou

* No s'ha de confondre amb Suzhou.
Suizhou (xinès simplificat: 随州; xinès tradicional: 隨州; pinyin: Suízhōu), antigament comtat de Sui (xinès simplificat: 随县; xinès tradicional: 隨縣; pinyin: Suí Xian, Suixian), és una ciutat a nivell de prefectura al nord de la província de Hubei, a la República Popular de la Xina. Limita amb la província de Henan al nord i a l'est.

## Administració

La ciutat-prefectura de Suizhou administra 5 divisions a nivell de comtat (1 districte, 1 ciutat, 1 comtat i 2 altres àrees):
* Districte de Zengdu
* Ciutat de Guangshui
* Comtat de Sui
* Àrea de desenvolupament econòmic de Suizhou
* Àrea panoràmica de Dahongshan
* Mapa de Suizhou
* Zengdu
* Guangshui (ciutat)
* Comtat de Sui
A més, es divideixen en 54 divisions a nivell de municipi, incloent 36 ciutats, 11 municipis i 7 subdistrictes.

## Història

Suizhou té una llarga història. Durant el període de Primaveres i Tardors i el període dels Estats Combatents (771−221 aC) va ser el territori de l'Estat de Sui i dins l'àmbit cultural de l'estat de Chu. Suizhou és ciutat-prefectura des de juny de 2000.

## Referències

* ↑ «zh:2016年统计用区划代码和城乡划分代码：随州市» (en xinès simplificat). National Bureau of Statistics of the People's Republic of China, 2016. [Consulta: 12 abril 2018]. «"统计用区划代码 名称 421301000000 市辖区 421303000000 曾都区 421321000000 随县 421381000000 广水市"»
* ↑ «Còpia arxivada» (en xinès). Suizhou People's Government, 22-01-2016. Arxivat de l'original el 12 d’abril 2018. [Consulta: 12 abril 2018]. «"下辖曾都区、随县、广水市、随州经济开发区、大洪山风景管理区"»
* ↑ «zh:随州市历史沿革». XZQH.org, 7 December 2011. [Consulta: 12 abril 2018]. «"2000年第五次全国人口普查，随州市总人口2484688人。其中：曾都区1598752人、广水市885936人。{...} 2009年5月，国务院批准设立随县，以随州市曾都区部分乡镇为随县行政区域。7月29日，随县正式成立"»
# Suncus hututsi

Suncus hututsi és una espècie d'eulipotifle de la família de les musaranyes. És endèmica de Burundi. Es tracta d'una espècie forestal més petita que S. infinitesimus però una mica més grossa que S. remyi. El pelatge dorsal és negre i gris, que a les parts ventrals es torna un xic més pàl·lid. La cua fa 28–33 mm. La tercera molar superior és grossa i ben desenvolupada. El seu nom específic, hututsi, fou triat en honor dels hutus i els tutsis, els dos grups ètnics principals de Burundi.

## Referències

* ↑ Kerbis Peterhans i Hutterer, 2009, pàg. 148.

## Bibliografia

* Kerbis Peterhans, J. C.; Hutterer, R. 2009. «The description of a new species of Suncus (Soricidae, Mammalia) from Central Africa». Bonner zoologische Monographien, 55: 141-150.
# Presó preventiva

La presó preventiva és una mesura cautelar que consisteix en la privació de llibertat d'un ciutadà prèvia a la sentència del cas, mentre es tramita la causa contra ell.
Els requisits per a l'aplicació d'aquesta mesura preventiva són similars a la majoria de país on hi ha un estat de dret:
* Que hi hagi forts indicis de culpabilitat
* Que hi hagi risc de fuga que pot posar en perill el compliment de la pena (si el judici finalitza amb una sentència de culpabilitat).
* Que pugui destruir proves, suposi un perill per a la víctima, o per evitar el risc que pugui cometre altres fets delictius (en el cas d'alguns delictes greus).

## Referències

* ↑ «Presó preventiva». Gran Enciclopèdia Catalana. Barcelona: Grup Enciclopèdia Catalana.